Benjamin Péret
Benjamin Péret var en fransk surrealistisk forfatter, der tog skarpt afstand fra al engageret digtning og var kendetegnet ved sin uafhængighed og frihedstrang.
Prosafortællingerne i Main forte (1946) er typiske for den fantasifulde, ind imellem humoristiske stil i fransk surrealisme. Programskriftet La Parole est à Péret (1943, udgivet posthumt i 1960, Péret har ordet) handler bl.a. om den intuitive erkendelse af verden. Hans digte viser en udpræget sans for det typisk surrealistiske billedsprog, fx i Dormir dormir dans les pierres (1927, dansk Sove, sove i stenene, 1981).
Hermann, Finn (red.) (1966). Aktuel surrealisme, poesi og prosa. Fredensborg: Arena.